EkBass/fiwiki-20250220-pages-articles huggingface dataset:
Josh Manson

Josh Manson (s. 7. lokakuuta 1991 Hinsdale, Illinois, Yhdysvallat) on yhdysvaltalainen jääkiekkopuolustaja, joka edustaa NHL-liigassa pelaavaa Colorado Avalanchea. Anaheim Ducks varasi Mansonin 160. pelaajana vuoden 2011 varaustilaisuuden kuudennella kierroksella. ==Tilastot== 2007–2008 Prince Albert Mintos SMHL 42 4 6 10 73 8 2 0 2 0 2008–2009 Prince Albert Mintos SMHL 40 19 16 35 64 3 1 0 1 4 Flin Flon Bombers SJHL 2 0 0 0 0 – – – – – 2009–2010 Salmon Arm Silverbacks BCHL 54 10 14 24 75 6 1 0 1 15 2010–2011 Salmon Arm Silverbacks BCHL 57 12 35 47 80 14 2 7 9 15 2011–2012 Northeastern University NCAA 33 0 4 4 48 – – – – – 2012–2013 Northeastern University NCAA 33 3 4 7 45 3 0 0 0 0 2013–2014 Northeastern University NCAA 33 3 7 10 65 – – – – – Norfolk Admirals AHL 9 1 0 1 26 10 1 0 1 6 2014–2015 Anaheim Ducks NHL 28 0 3 3 31 – – – – – Norfolk Admirals AHL 36 3 9 12 47 16 1 6 7 6 2015–2016 Anaheim Ducks NHL 71 5 10 15 74 1 0 0 0 0 2016–2017 Anaheim Ducks NHL 82 5 12 17 82 17 0 3 3 20 2017–2018 Anaheim Ducks NHL 80 7 30 37 62 4 0 0 0 0 2018–2019 Anaheim Ducks NHL 74 3 13 16 62 – – – – – 2019–2020 Anaheim Ducks NHL 50 1 8 9 37 – – – – – 2020–2021 Anaheim Ducks NHL 23 1 6 7 30 – – – – – 2021–2022 Anaheim Ducks NHL 45 4 5 9 53 – – – – – Colorado Avalanche NHL 22 2 5 7 12 20 3 5 8 12 2022–2023 Colorado Avalanche NHL 27 2 8 10 42 5 0 0 0 8 2023–2024 Colorado Avalanche NHL 76 8 17 25 87 11 2 5 7 12 10 kautta yhteensä NHL 578 38 117 155 572 58 5 13 18 52 2 kautta yhteensä AHL 45 4 9 13 73 10 1 0 1 6 == Lähteet == * http://ducks.nhl.com/club/player.htm?id=8476312&view;=stats * Luokka:Vuonna 1991 syntyneet Luokka:Colorado Avalanchen pelaajat Luokka:Anaheim Ducksin varaamat pelaajat Luokka:Yhdysvaltalaiset jääkiekkoilijat Luokka:Elävät henkilöt
Mari Koistinen

Mari Koistinen (s. 1977 Liperi) on suomalainen kirjoittaja ja kuluttaja- aktivisti. == Elämä ja ura == Koistinen on koulutukseltaan maatalous- ja metsätieteiden maisteri Helsingin yliopistosta (pääaine kuluttajaekonomia). Koistinen on perustanut Kulutusjuhla-sivuston vuonna 2006. Sivuston ylläpitäjän roolissa hän on kommentoinut kuluttaja-aiheita, blogeja ja sosiaalista mediaa myös julkisuudessa. Kulutusjuhla on palkittu muun muassa Vuoden ryhmäblogina vuoden 2007 blogiäänestyksessä. Koistisen Mari Koo -blogi sijoittui toiseksi mediatoimisto Cisionin listauksessa Suomen markkinointi- ja verkkoviestintäblogeista vuonna 2011. == Yksityiselämä == Koistinen asuu Helsingissä ja hänen harrastuksiinsa kuuluvat muun muassa sanomalehtirunot, joita hän julkaisee erillisessä blogissa. == Tuotanto == * * * * == Lähteet == == Aiheesta muualla == * Mari Koo -blogi * Koistisen sanomalehtirunoblogi * Kulutusjuhla.fi * Hunaja. Luonnon oma makeuttaja * Ruokamysteerit.fi Luokka:Suomalaiset kansalaisaktivistit Luokka:Suomalaiset toimittajat Luokka:Vuonna 1977 syntyneet Luokka:Elävät henkilöt
Aquilon (1789)

Aquilon oli Ranskan laivaston 74-tykkinen Téméraire-luokan linjalaiva. == Valmistus == Alus tilattiin Rochefortin telakalta, missä köli laskettiin elokuussa 1787. Alus laskettiin vesille 8. kesäkuuta 1789 ja liitettiin laivastoon kesäkuussa 1790.Winfield, Rif s. 89 == Palvelus == Alus palveli Italian rannikolla vara-amiraali Brueys'n laivueessa päällikkönään Antoine- René Thévenard. Se osallistui 2. elokuuta 1798 Aboukirin taisteluun, jossa se otti yhteen HMS Vanguardin, HMS Minotaurin ja HMS Theseuksen kanssa. Aquilon vallattiin ja liitettiin kuninkaalliseen laivastoon nimellä HMS Aboukir. Alus romutettiin maaliskuussa 1802. == Lähteet == * === Viitteet === Luokka:Téméraire-luokan linjalaivat Luokka:Arsenal de Rochefort
Majajärvi (rautatieliikennepaikka)

Majajärvi () on rautatieliikennepaikka -radalla Hämeenkyrön ja Ylöjärven rajalla Majajärven itäpuolella. Liikennepaikka toimii ainoastaan junakohtauspaikkana eikä sillä ole kaupallista liikennettä. Majajärvi on ainoa Hämeenkyrön alueella sijaitseva liikennepaikka. Yhteensä Hämeenkyrön kunnan alueella on rautatietä noin puolentoista kilometrin edestä. == Lähteet == Luokka:Hämeenkyrön rakennukset ja rakennelmat Luokka:Pirkanmaan rautatieliikennepaikat Luokka:Hämeenkyrön liikenne
Chandler Stephenson

Chandler Stephenson (s. 22. huhtikuuta 1994) on kanadalainen jääkiekkoilija, joka pelaa NHL-seura Seattle Krakenissa. Hän on Washington Capitalsin kolmannen kierroksen varaus vuodelta 2012. == Ura == Stephenson pelasi junioriuransa viimeiset vuodet WHL-joukkue Regina Patsissa. 12. huhtikuuta 2014 hän teki kolmen vuoden tulokassopimuksen Washington Capitalsin kanssa. Kauden 2013–2014 lopuksi hän siirtyi Capitalsin AHL-farmiseura Hershey Bearsiin pelaamaan. Kauden 2015–2016 alussa 15. lokakuuta 2015 Stephenson kutsuttiin ylös Capitalsin NHL-kokoonpanoon. Hän sai paikan pelaavassa kokoonpanossa heti ja teki debyyttinsä Capitalsin voittaessa Chicago Blackhawksin lukemin 4–1. Joulukuussa 2019 Stephenson siirtyi Vegas Golden Knightsiin vaihdossa viidennen kierroksen varausvuoroon vuoden 2021 varaustilaisuudessa.https://www.tsn.ca/vegas-golden-knights-acquire-chandler- stephenson-from-caps-1.1407276 Lokakuussa 2020 Stephenson teki Golden Knightsin kanssa nelivuotisen ja yhteensä 11 miljoonan dollarin arvoisen jatkosopimuksen. https://www.nhl.com/news/golden-knights-sign-chandler- stephenson-to-contract/c-319294756?tid=281072352 Heinäkuussa 2024 Stephenson teki vapaana agenttina Seattle Krakenin kanssa seitsemänvuotisen ja yhteensä 43,75 miljoonan dollarin arvoisen sopimuksen. == Perhe == Stephensonin suvussa on useita kiekkoilijoita. Hänen setänsä Bob Stephenson pelasi NHL:ssä Hartford Whalersin paidassa. Hänen veljensä Colten pelaa WHL:ssä sekä serkut Shay Stephenson ja Logan Stephenson ovat molemmat pelanneet NHL:ssä ja Euroopassa. == Tilastot == 2010–2011 Regina Pats WHL 60 7 12 19 6 – – – – – 2011–2012 Regina Pats WHL 55 22 20 42 24 5 1 3 4 0 2012–2013 Regina Pats WHL 46 14 31 45 37 – – – – – 2013–2014 Regina Pats WHL 69 30 59 89 65 4 0 4 4 0 Hershey Bears AHL 2 1 0 1 0 – – – – – 2014–2015 Hershey Bears AHL 54 7 7 14 10 10 1 4 5 2 2015–2016 Hershey Bears AHL 46 7 21 28 26 17 1 5 6 2 Washington Capitals NHL 9 0 0 0 2 – – – – – 2016–2017 Hershey Bears AHL 72 10 28 38 42 9 3 2 5 6 Washington Capitals NHL 4 0 0 0 0 – – – – – 2017–2018 Washington Capitals NHL 67 6 12 18 8 24 2 5 7 8 Hershey Bears AHL 6 5 1 6 2 – – – – – 2018–2019 Washington Capitals NHL 64 5 6 11 0 6 0 0 0 2 2019–2020 Washington Capitals NHL 24 3 1 4 6 – – – – – Vegas Golden Knights NHL 41 8 14 22 10 20 3 2 5 4 2020–2021 Vegas Golden Knights NHL 51 14 21 35 29 16 0 6 6 0 2021–2022 Vegas Golden Knights NHL 79 21 43 64 26 – – – – – 2022–2023 Vegas Golden Knights NHL 81 16 49 65 26 22 10 10 20 30 2023–2024 Vegas Golden Knights NHL 75 16 35 51 25 7 0 1 1 8 9 kautta yhteensä NHL 495 89 181 270 132 95 15 24 39 52 5 kautta yhteensä AHL 180 30 57 87 80 36 5 11 16 10 4 kautta yhteensä WHL 230 73 122 195 132 9 1 7 8 0 == Lähteet == * * * === Viitteet === Luokka:Vuonna 1994 syntyneet Luokka:Elävät henkilöt Luokka:Kanadalaiset jääkiekkoilijat Luokka:Seattle Krakenin pelaajat Luokka:Washington Capitalsin varaamat pelaajat
HMS Exmouth (1854)

HMS Exmouth oli Britannian kuninkaallisen laivaston vuonna 1855 valmistunut Albion-luokan 91-tykkinen toisen luokan linjalaiva. == Valmistus == Alus tilattiin 12. maaliskuuta 1840 Plymouthin telakalta, missä köli laskettiin 13. syyskuuta 1841. Työt aluksella keskeytettiinWinfield, Rif s. 35. Alus tilattiin uudelleen Devonportin telakalta muuttuneiden suunnitelmien mukaisena 30. lokakuuta 1852. Muutostyöt potkurifregatiksi aloitettiin 20. kesäkuuta 1853. Se laskettiin vesille 12. heinäkuuta 1854 ja varustettiin Devonportissa. Alus liitettiin laivastoon 15. maaliskuuta 1855. Valmistuskustannukset olivat 146 067 puntaa, joista 76 379 puntaa kului purjealuksen rungon valmistukseen. Maudslay, Sons and Fieldin toimittamaan höyrykoneeseen kattiloineen ja tarvittavine asennuksineen kului 24 620 puntaa.Winfield, Rif s 42 == Palvelus == Vuonna 1855 alus oli Välimerellä ja myöhemmin Itämerellä Sir Michael Seymourin lippulaivana. Alus oli vuonna 1859 Devonportissa vartioaluksena päällikkönään Robert Spencer Robinson. Alus myytiin 4. huhtikuuta 1905 romutettavaksi George Cohenille ja romutettiin Penarthissa. ==Lähteet== * === Viitteet === Luokka:Albion-luokan linjalaivat Luokka:Devonportissa valmistetut alukset
Amerikan Työmies

Amerikan Työmies oli New Yorkissa vuonna 1900 ilmestynyt ensimmäinen amerikansuomalainen työväenlehti. Ajatus sosialistisen sanomalehden perustamisesta syntyi A. F. Tannerin puhetilaisuuksissa työväenyhdistys Imatran haalissa Brooklynissa ja Alex Halosen perustaman Auran huoneistossa Harlemissa. Lehden painamisesta tehtiin sopimus Finska Amerikanarenia julkaisseen Axel Hornborgin kanssa, mutta lopulta sitä varten jouduttiin hankkimaan oma kirjapaino. Amerikan Työmiehen ensimmäinen numero ilmestyi 2. tammikuuta 1900. Sen vastaava toimittaja oli A. F. Tanner ja aputoimittaja sosialisteihin liittynyt entinen pastori ja sanomalehtimies J. V. Lähde. Lehteä julkaistiin kerran viikossa nelisivuisena. Ohjelmansa mukaan Amerikan Työmiehen tehtävänä oli toimia puhetorvena köyhille, heikoille ja sorretuille, tuoda ilmi yhteiskunnallisia epäkohtia ja esittää parannusehdotuksia työväen tilan parantamiseksi. Se ilmoitti kannattavansa sosialismia, raittius-, nais- ja rauhanliikettä ja korostavansa sivistyksen merkitystä. Lehden tavoitteita olivat työväen järjestäytyminen ammattiliittoihin, maahanmuuttajien kotouttaminen amerikkalaiseen yhteiskuntaan sekä amerikansuomalaisen työväenjärjestön perustaminen. Se vaati myös huomion kiinnittämistä Suomen sortovuosina uhanalaiseen asemaan. Tunnettu agitaattori Martti Hendrickson lähetettiin Keskilänteen hankkimaan kannatusta uudelle yritykselle. Matkan tulokset jäivät heikoiksi, ja Amerikan Työmies sai vain vähän yli 500 tilausta. Tannerin muutettua pois lehti oli lakkautettava, kun sitä oli ilmestynyt 24 numeroa. ==Lähteet== ==Aiheesta muualla== * Amerikan Työmies digitoituna kansalliskirjastossa Luokka:Amerikansuomalaiset sanomalehdet
Jimmy Morales

James Ernesto Morales Cabrera (eli Jimmy Morales, s. 18. maaliskuuta 1969 Guatemala) on guatemalalainen poliitikko ja koomikko, joka toimi Guatemalan presidenttinä tammikuusta 2016 alkaen tammikuuhun 2020 saakka. Morales kuuluu Frente de Convergencia Nacional -puolueeseen. Morales tuli tunnetuksi TV- koomikkona sarjasta Moralejas, jossa hän näytteli veljensä Sammyn kanssa. Vuonna 2013 hän liittyi Frente de Convergencia Nacional -puolueeseen ja toimi puolueen pääsihteerinä. Lokakuussa 2015 Morales valittiin 70 prosentin äänimäärällä Guatemalan presidentiksi Otto Pérez Molinan erottua virastaan. Morales astui virkaan tammikuussa 2016. Morales on protestantti. Hän on naimisissa Hilda Patricia Moralesin kanssa. Jimmy Moralesin presidenttikausi päättyi tammikuussa 2020, kun hänen seuraajansa Alejandro Giammattei astui virkaansa. == Kunnianosoituksia == * Loistavan jaden ritarikunta (Taiwan, 2017) == Lähteet == == Aiheesta muualla == Luokka:Guatemalan presidentit Luokka:Guatemalalaiset näyttelijät Luokka:Vuonna 1969 syntyneet Luokka:Elävät henkilöt
Kiila (Kemiönsaari)

Kiila () on kylä Kemiönsaaren kunnan pohjoisosassa, niin sanotulla Suomenkulmalla. Se kuuluu valtakunnallisesti merkittäviin rakennettuihin kulttuuriympäristöihin Suomessa, koska siellä on säilynyt edustava ryhmäkylämiljöö talonpoikaisine rakennuskantoineen 1800-luvun loppupuolelta ja 1900-luvun alusta. Kiilan kylä peltoineen muodostaa laajan, mäkiharjanteisiin rajautuvan maiseman. Kylä sijaitsee kyläpellon pohjoislaidalla olevalla matalalla harjanteella merenlahtien välisellä kannaksella, joka on osa kolmatta Salpausselkää. Kylässä on 1560-luvulla ollut kuusi maatilaa. 1930-luvulla Kiilan kylässä toimi Salon Sokeri -yhtiön sokerijuurikkaan viljelyn koetila.Taidetoiminnalla on pitkät juuret Sokerikulmalla, Residenssi Revonhäntä. Viitattu 27.10.2015. Kiilan läpi kulkee Kemiönsaaren keskustasta Salon Angelniemelle ja Halikkoon johtava yhdystie 1835. Kylässä on uimarantaUimarannat , Kemiönsaari. Viitattu 27.10.2015. ja urheiluseura Kemiön Kiilojen toimintakeskus Kiilojen talo.Kiilojen urheilutalo, Kimito.fi. Viitattu 27.10.2015. ==Lähteet== Luokka:Kemiön kylät Luokka:Valtakunnallisesti merkittävät rakennetut kulttuuriympäristöt Suomessa
Andrei Zubkov

Andrei Jurjevitš Zubkov (, s. 29. kesäkuuta 1991 Tšeljabinsk, Venäjän SFNT, Neuvostoliitto) on venäläinen koripalloilija. Pienenä laitahyökkääjänä pelaava Zubkov voitti BK Lokomotiv Kubanissa Eurocupin vuonna 2013.Basketball- Reference.comeuroleague.net Venäjän maajoukkueessa Zubkov pelasi vuoden 2015 EM-kilpailuissa.archive.fiba.com == Lähteet == * Andrey Zubkov Europe Stats Basketball-Reference.com * Andrey Zubkov basketball profile eurobasket.com * Profiili euroleague.net * Profiili archive.fiba.com === Viitteet === Luokka:Venäläiset koripalloilijat Luokka:Vuonna 1991 syntyneet Luokka:Elävät henkilöt
Peikonmähkä

Peikonmähkä eli jerikonruusu (Selaginella lepidophylla) on mähkien sukuun kuuluva kasvilaji. Sitä esiintyy luonnonvaraisena Chihuahuan aavikolla Meksikon pohjoisosissa sekä Yhdysvalloissa Texasin ja New Mexicon osavaltioissa. Peikonmähkää kutsutaan toisinaan jerikonruusuksi, vaikka jerikonruusu on myös aivan toinen kasvilaji ristikukkaiskasvien (Brassicaceae) heimossa. Peikonmähkä saattaa menettää 95 prosenttia painostaan ja kuivua palloksi kärsimättä vahinkoa. Se voi elää siten useita vuosia, kunnes kosteus "herättää sen eloon". == Lähteet == == Aiheesta muualla == * United States Department of Agriculture (USDA): Selaginella lepidophylla * Flora of North America: Selaginella lepidophylla Luokka:Mähkäkasvit
Jochen Hahn

Jochen Hahn (s. 18. huhtikuuta 1974 Altensteig) on saksalainen autourheilija, joka kilpailee kaudella 2015 ratakuorma-autoilun MM-sarjassa Castrol Team Hahn Racingin MAN:illa.http://www.castrolteamhahn.com/en/jochen-hahn Hahn on yksi ratakuorma-autoilun historian menestyneimmistä kuljettajista. Hahn debytoi EM- sarjassa kaudella 2000 korvatessaan isänsä Konrad Hahnin. Ensimmäisen mestaruutensa Hahn saavutti kaudella 2011 voitettuaan 12 kilpailua ja kerättyään 402 pistettä.http://www.truckracing.de/truckrace/de/fahrer_detail2011/rt/3_jochen- hahn/index.html Kaudella 2012 Hahn saavutti 16 voittoa ja voitti sarjan mestaruuden 517 pisteellä.http://www.truckracing.de/truckrace/de/fahrer_detail2012/rt/2_jochen- hahn/index.html Kolmannen peräkkäisen mestaruutensa Hahn saavutti kaudella 2013 kerättyään kahdeksan voittoa ja 417 pistettä.http://www.truckracing.de/truckrace/de/fahrer_detail2013/rt/1_jochen- hahn/index.html Hahn on ensimmäinen ja ainoa kuljettaja, joka on voittanut Euroopan mestaruuden kolmesti peräkkäin. Kolmen mestaruuden lisäksi Hahnilla on myös yksi EM-hopea ja neljä EM-pronssia. Jokaisella mestaruuskaudellaan Hahn valittiin myös sarjan pidetyimmäksi kuljettajaksi. == Lähteet == Luokka:Saksalaiset autourheilijat Luokka:Vuonna 1974 syntyneet Luokka:Elävät henkilöt
Fosfaattimineraali

Fosfaattimineraalit ovat mineraaleja, joissa esiintyy fosfaatti-anioni (PO43-), tai sen tilalla joskus substituoituneena arsenaatti- (AsO43-) tai vanadaatti-ioni (VO43-). Lisäksi niissä voi esiintyä kloridi- (Cl-), fluoridi- (F-) tai hydroksidi-anioneja (OH-), jotka sopivat kiderakenteeseen. Fosfaattimineraaleja on monia erilaisia, mutta vain harvat ovat edes suhteellisen yleisiä tai taloudellisesti merkittäviä. == Fosfaattimineraaleja == * Apatiitit Ca5(PO4)3(F,Cl,OH) ** hydroksyyliapatiitti Ca5(PO4)3OH ** fluoriapatiitti Ca5(PO4)3F ** klooriapatiitti Ca5(PO4)3Cl * Amblygoniitti LiAlPO4F * Autuniitti Ca(UO2)2(PO4)2·10-12H2O * Berylloniitti NaBePO4 * Erytriini Co3(AsO4)2·8H2O * Fosfofylliitti Zn2(Fe,Mn)(PO4)2•4H2O * Hinsdaliitti PbAl3(PO4)(SO4)(OH)6 * Ksenotiimi-Y Y(PO4) * Latsuliitti (Mg,Fe)Al2(PO4)2(OH)2 * Monatsiitti (La, Y, Nd, Sm, Gd, Ce,Th)PO4, sisältää harvinaisia maametalleja * Pyromorfiitti Pb5(PO4)3Cl * Struviitti (NH4)MgPO4·6H2O * Trifyliitti Li(Fe,Mn)PO4 * Turkoosi CuAl6(PO4)4(OH)8·5H2O * Väyryneniitti MnBe(PO4)(OH) * Wavelliitti Al3(PO4)2(OH)3·5H2O *
Ranskanleipä

Ranskanleipä on valkoisesta vehnäleipätaikinasta leivottu pitkulainen leipä. Ranskanleivän päälle viilletään yksi tai useampia viiltoja ennen uuniin laittoa. Ranskanleipä oli 1970-luvun alkuun saakka Suomen suosituimpia kaupasta ostettavia leipiä, minkä vuoksi ranskanleivän hinta otettiin yhdeksi komponentiksi kuluttajahintaindeksiin. Tällöin sen hinta joutui niin suuren huomion kohteeksi, että leipomot siirtyivät sen valmistuksesta erilaisten erikoisleipien kehittämiseen, koska niitä voitiin hinnoitella vapaammin.Minne katosi ranskanleipä? Kotiliesi 19/1975, s. 10. Irtomyyntinä myydyssä tai itse tehdyssä ranskanleivässä voi olla rapea kuori, mutta muovipussissa myydyn ranskanleivän kuori nahistuu nopeasti pehmeäksi. Samanlaisesta taikinasta voidaan leipoa myös vuokaleipää (esim. vaalea paahtoleipä), pyöreitä limppuja, pieniä sämpylöitä (esim. saksansämpylä) tai pitkiä ja kapeita patonkeja. Ranskanleipätaikinaan voidaan käyttää veden sijasta maitoa ja lisänä sokeria hiivan ravinnoksi.Ranskanleipä, Isoäidin reseptillä -blogi 14.8.2010. Viitattu 27.10.2015. Ranskanleivän kansanomaisia nimiä ovat junttaleipä, junttapullaMutti ja muuta perinneruokasanastoa, Ruokatieto. Ruokatieto Yhdistys ry. Viitattu 27.10.2015. ja ranskanpulla. Tuoretta ja ilman rasvaa leivottua ranskanleipää käytetään myös konservoinnissa esimerkiksi maalausten ja muiden herkkien pintojen hellävaraiseen puhdistukseen. Leivästä käytetään vain sisus, josta muotoillaan sopivan kokoinen puhdistuspallo.Forssan kirkon seinät puhtaaksi ranskanleivällä, Yle Uutiset 22.4.2015. Viitattu 27.10.2015. == Lähteet == Luokka:Suomalaiset leivät
Herman Erik Gummerus

Herman Erik Gummerus (18. syyskuuta 1841 Raahe - 16\. lokakuuta 1892 Vaasa) oli suomalainen Gummerus-sukuun kuulunut rautateiden rakentaja ja valtiopäivämies. Gummeruksen vanhemmat olivat Raahen pormestari Gregorius Gummerus ja Johanna Wilhelmina Chrohns ja puoliso vuodesta 1875 Olga Elisabeth Krook. Professori, aktivisti Herman Gummerus (1877–1948) oli heidän poikansa ja taidemaalari Olga Gummerus-Ehrström (1876–1938) heidän tyttärensä. Vanhempien kuoltua Gummerus jäi sisarustensa huollettavaksi. Hänen Oulussa käymänsä yläalkeiskoulun luokkatoverin isä lääninkuvernööri Alexander Lavonius kustansi oman poikansa ohella myös Gummeruksen lukio-opinnot Kuopiossa. Valmistuttuaan yliopistosta Gummerus sai kaksivuotisen valtion stipendin opiskeluun teknillisessä opistossa Zürichissä ja vielä lisäapurahan tutustua paluumatkalla Pariisin maailmannäyttelyyn 1867. Gummerus pääsi Suomeen palattuaan töihin Riihimäki-Pietari-radan rakentamiseen ja työskenteli sitten vuoroin Suomessa ja Venäjällä, kunnes tuli Pietari-Uusikirkko-radan insinööriksi 1872. Vuonna 1878 hän siirtyi Helsinkiin ja viisi vuotta myöhemmin Vaasaan, jossa hän muun muassa rakennutti kaupungin satamaradan ja osallistui kunnallispolitiikkaan. Myös porvarissäädyssä Sortavalan edustajana valtiopäivillä 1882 ja 1885 toiminut Gummerus kuoli vain 51-vuotiaana 1892. ==Lähteet== ==Aiheesta muualla== * Viitattu 27.10.2015. * Ossian Ansas, 1894. Muistolehtiä Vaasasta 2: Vaskiluodon radan rakentaja Herman Erik Gummerus: muotokuva ja muistelmia. Pohjalaisen kirjapaino, Vaasa. 8 s. Luokka:Suomalaiset insinöörit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1841 syntyneet Luokka:Vuonna 1892 kuolleet
Jonathan Rea

Jonathan Rea (s. 2. helmikuuta 1987 Larne, Pohjois-Irlanti) on brittiläinen ratamoottoripyöräilijä ja viisinkertainen Superbiken maailmanmestaruussarjan mestari. Hän kilpailee kaudella 2020 Superbike-sarjassa Kawasaki Racing Teamissa. Rea kilpaili Ison-Britannian Superbike-sarjassa vuodet 2003–2007 sijoittuen sarjassa toiseksi vuonna 2007.http://www.jonathan-rea.com/profile/ Vuonna 2008 Rea debytoi Superbike-sarjassa Hondalla. Samana vuonna hän sijoittui Supersport-sarjan toiseksi voitettuaan kauden aikana kolme kilpailua. Kaudella 2009 Rea saavutti Superbikessä kaksi voittoa ja sijoittui sarjan viidenneksi. Kaudella 2010 hän saavutti neljä voittoa sijoittuen sarjan neljänneksi. Kaudella 2011 Rea saavutti kaksi voittoa ja seuraavalla sekä sitä seuraavalla kummallakin yhden. Kaudella 2012 Rea kilpaili myös MotoGP-sarjan pääluokassa kahden kilpailun verran saavuttaen 17 pistettä ja sarjan 21:nnen tilan. Kaudella 2014 Rea sijoittui Superbiken kolmanneksi voitettuaan neljä osakilpailua ja oltuaan palkintokorokkeella yhdeksän kertaa. Kaudeksi 2015 Rea siirtyi Kawasakille. Hän voitti kauden aikana puolet kauden 28 kilpailusta ollen palkintokorokkeella 23 kertaa ja voitti sarjan mestaruuden 548 pisteellä. == Lähteet == == Aiheesta muualla == Luokka:Brittiläiset ratamoottoripyöräilijät Luokka:Vuonna 1987 syntyneet Luokka:Elävät henkilöt
Marko Grujić

Marko Grujić (, s. 13. huhtikuuta 1996 Belgrad) on serbialainen jalkapalloilija. Hän edustaa Portugalin pääsarjassa pelaavaa FC Portoa. Pelipaikaltaan Grujić on keskikenttäpelaaja. Hän on pelannut Serbian A-maajoukkueessa vuodesta 2016. == Ura == === Seurajoukkueura === Grujić on Belgradin Punaisen tähden kasvatti. Hän debytoi seuran edustusjoukkueen paidassa Serbian superliigassa kaudella 2012–2013, jolloin hän pelasi yhdessä ottelussa.http://us.soccerway.com/players/marko-gruji/270005/ Vuonna 2014 Grujić oli lainassa Serbian toiseksi korkeimman sarjatason FK Kolubarassa, jossa hän teki viidessä ottelussa kaksi maalia. Tammikuussa 2016 Grujić siirtyi englantilaisseura Liverpooliin mutta pelasi vielä kauden 2015–2016 loppuun Punaisessa tähdessä. Liverpoolissa hän pelasi kahdeksan valioliigaottelua ja yhden Mestarien liigan ottelun kausina 2016–2018. Hän oli lainalla Englannin mestaruussarjan Cardiff Cityssä kevätkauden 2018 ja Saksan Bundesliigan Hertha Berlinissä kaudet 2018–2020. Hän pelasi Bundesliigassa 51 ottelua ja teki niissä yhdeksän maalia, joista yhden kauden 2019–2020 ensimmäisessä, tasapeliin päättyneessä ottelussa hallitsevaa mestaria Bayern Müncheniä vastaan. Grujić pelasi kaudet 2020–2022 lainalla portugalilaisseura Portossa. Hän pelasi noina kausina Portugalin liigassa 44 ottelua, joissa hän teki kolme maalia, Mestarien liigassa 14 ottelua ja Eurooppa-liigassa kolme ottelua. Kesällä 2022 hän siirtyi Porton omistukseen. === Maajoukkueura === Grujić on edustanut Serbiaa käytännössä kaikilla nuorten maajoukkuetasoilla. Vuonna 2015 hän oli mukana alle 20-vuotiaiden MM-kilpailuissa pelaten viidessä ottelussa Serbian voittaessa kultaa.http://www.fifa.com/fifa- tournaments/players-coaches/people=385537/ Serbian A-maajoukkueessa Grujić pelasi ensimmäiset kolme otteluaan touko-kesäkuussa 2016. Hän palasi maajoukkueeseen marraskuussa 2017. Hän kuului Serbian joukkueeseen MM- kilpailuissa 2018 mutta ei päässyt turnauksessa pelaamaan. Seuraavan kerran hän pelasi maajoukkueessa marraskuussa 2020. MM-kilpailuissa 2022 hän pääsi vaihdosta kentälle toisessa alkulohko-ottelussa Kamerunia vastaan. Hän on pelannut vuoden 2022 loppuun mennessä 19 A-maaottelua. == Saavutukset == Seurajoukkueissa * Serbian liigamestaruus: 2016 * Portugalin liigamestaruus: 2022 * Portugalin cupin voitto: 2022 Maajoukkueissa * Alle 20-vuotiaiden MM- kilpailut: kultaa 2015 == Lähteet == Luokka:Serbialaiset jalkapalloilijat Luokka:Vuonna 1996 syntyneet Luokka:Elävät henkilöt
Kenneth Hansen

Svend Kenneth Hansen (s. 29. syyskuuta 1960 Götene, Ruotsi) on ruotsalainen uransa jo päättänyt autourheilija, joka kilpaili urallaan rallicrossissa. Hän on historian menestynein kuljettaja rallicrossin EM-sarjassa 14 mestaruudellaan. Hansen debytoi rallicrossin EM-sarjassa vuonna 1987 ja voitti ensimmäisen mestaruutensa jo vuonna 1989. Viimeisen mestaruutensa Hansen saavutti vuonna 2008, eli hänen ensimmäisen ja viimeisen mestaruutensa välillä oli 19 vuotta. Hansen osallistui urallaan 249 EM-osakilpailuun, joista hän voitti 73. Hansen lopetti uransa 25 EM-sarjakauden jälkeen vuonna 2011. Mestaruuksien lisäksi Hansen saavutti myös kuusi EM-hopeaa ja kymmenen Ruotsin mestaruutta. Hansen kilpaili EM-sarjassa omassa Hansen Motorsport -tallissaan. Hän toimii nykyisin tallin tallipäällikkönä. Hansenin pojat Timmy ja Kevin kilpailevat Hansen Motorsportissa.http://hms.entos.net/team.aspx#kenneth == Lähteet == Luokka:Ruotsalaiset autourheilijat Luokka:Vuonna 1960 syntyneet Luokka:Elävät henkilöt
Long Lost Suitcase

Long Lost Suitcase on Tom Jonesin 41. albumi. Albumi on julkaistau 9. Lokakuuta 2015. Se on kolmas albumi trilogiasta johon kuuluu myös 2010 julkaisut Praise & Blame sekä Spirit in the Room. Kuin aiemmatkin albumit myös tämän on tuottanut Ethan Johns. == Kappaleet == # (Willie Nelson) # (The Milk Carton Kids) # (I Want To Give It) (Little Willie John) # (Sonny Boy Williamson) # (Los Lobos) # (Gillian Welch) # (Dave Van Ronk) # (Rolling Stones) # (Billy Boy Arnold) # (Eddie Floyd/Alvertis Isbell) # (Hank Williams) # (Lonnie Johnson) # Fuller) == Arvostelu == Arvostelu ==== Lähde ==== ==== Arvostelu ==== Daily Mail The Guardian Evening Standard Luokka:Tom Jonesin albumit Luokka:Vuoden 2015 albumit
Luettelo Länsi-Australian paikallishallintoalueista

Luettelo Länsi-Australian paikallishallintoalueista käsittää Australian osavaltion Länsi-Australian paikallishallintoalueet (). Osavaltiossa on 140 aluetta. * Albany * Armadale * Ashburton * Augusta-Margaret River * Bassendean * Bayswater * Belmont * Beverley * Boddington * Boyup Brook * Bridgetown- Greenbushes * Brookton * Broome * Broomehill-Tambellup * Bruce Rock * Bunbury * Busselton * Cambridge * Canning * Capel * Carnamah * Carnarvon * Chapman Valley * Chittering * Christmas Island * Claremont * Cockburn * Cocos Islands * Collie * Coolgardie * Coorow * Corrigin * Cottesloe * Cranbrook * Cuballing * Cue * Cunderdin * Dalwallinu * Dandaragan * Dardanup * Denmark * Derby-West Kimberley * Donnybrook-Balingup * Dowerin * Dumbleyung * Dundas * East Fremantle * East Pilbara * Esperance * Exmouth * Fremantle * Gingin * Gnowangerup * Goomalling * Gosnells * Greater Geraldton * Halls Creek * Harvey * Irwin * Jerramungup * Joondalup * Kalamunda * Kalgoorlie-Boulder * Karratha * Katanning * Kellerberrin * Kent * Kojonup * Kondinin * Koorda * Kulin * Kwinana * Lake Grace * Laverton * Leonora * Mandurah * Manjimup * Meekatharra * Melville * Menzies * Merredin * Mingenew * Moora * Morawa * Mosman Park * Mount Magnet * Mount Marshall * Mukinbudin * Mundaring * Murchison * Murray * Nannup * Narembeen * Narrogin * Narrogin Town * Nedlands * Ngaanyatjarraku * Northam * Northampton * Nungarin * Peppermint Grove * Perenjori * Perth * Pingelly * Plantagenet * Port Hedland * Quairading * Ravensthorpe * Rockingham * Sandstone * Serpentine-Jarrahdale * Shark Bay * South Perth * Stirling * Subiaco * Swan * Tammin * Three Springs * Toodyay * Trayning * Upper Gascoyne * Victoria Park * Victoria Plains * Vincent * Wagin * Wandering * Wanneroo * Waroona * West Arthur * Westonia * Wickepin * Williams * Wiluna * Wongan- Ballidu * Woodanilling * Wyalkatchem * Wyndham-East Kimberley * Yalgoo * Yilgarn * York ==Lähteet== ==Aiheesta muualla== *WALGA Luokka:Länsi-Australia Länsi-Australia Länsi-Australian paikallishallintoalueet
Väinö Paavilainen

Väinö Herman Paavilainen (28. elokuuta 1909 Räisälä – 22. joulukuuta 1982 Helsinki)Kuolleita (maksullinen artikkeli) Helsingin Sanomat 4.1.1983, HS Aikakone. Viitattu 19.4.2018. oli suomalainen virkamies, joka toimi valtakunnansuunnittelutoimiston johtajana vuosina 1956–1972. Hänelle myönnettiin kanslianeuvoksen arvonimi 1965.Facta 2001, WSOY 1985, 12. osa, palsta 442 Paavilainen valmistui valtiotieteiden maisteriksi vuonna 1948. Hän työskenteli vuosina 1945–1950 kustannusvirkailijana, vuosina 1951–1956 valtakunnansuunnittelukomitean pääsihteerinä ja vuosina 1956–1972 valtakunnansuunnittelutoimiston johtajana. Hän oli myös Valtakunnansuunnittelu-lehden toimitussihteeri. Paavilainen julkaisi selvityksen Suomen satamien kautta tapahtuvan viennin ja tuonnin tasoittamisen mahdollisuuksista. Hän oli Pääkaupungin Räisäläläiset ry:n puheenjohtaja. ==Julkaisut== * Väinö Paavilainen, Kauko V. Niinisalo, Jaakko Numminen, Suomen matkailun nykytilasta ja kehittämistehtävistä Valtakunnansuunnittelutoimisto, 1965. - (Valtakunnansuunnittelutoimiston julkaisusarja. ISSN 0071-5360; 17). * Väinö Paavilainen, Valtakunnansuunnittelutoimisto vuosina 1956-1968. Hki, 1968. - (Valtakunnansuunnittelutoimiston julkaisusarja. 20). * Väinö Paavilainen ; toim. Kalevi Paavilainen, Virka älä mittää, julk.: Paavilaisten sukuseura ry, 1989 ISBN 952-90-0332-3. == Lähteet == Luokka:Suomalaiset virkamiehet Luokka:Valtionlaitosten johtajat‎ Luokka:Vuonna 1909 syntyneet Luokka:Vuonna 1982 kuolleet
Samoksen teatteri

Samoksen teatteri (nykyisin myös Pythagóreion antiikin aikainen teatteri, ) oli antiikin aikainen kreikkalainen teatteri Samoksen kaupungissa samannimisellä saarella (nyk. Sámos) Kreikassa. Sen arkeologinen kohde sijaitsee vuorenrinteessä kaupungin paikalla nykyisin olevan Pythagóreion kylän luoteispuolella lähellä Panagía Spilianín luostaria. Teatteri on rakennettu 300-luvulla eaa. ja ollut käytössä vielä roomalaisella kaudella. Teatterista on säilynyt osa esiintymislavasta sekä yhdestä penkkirivistä sekä esiintymislavan takana olleesta holvatusta sisternistä. Katsomon istuimet on ollut alun perin tehty marmorista. Nykyisin teatterin esiintymislava ja katsomoalue on katettu kevyillä nykyaikaisilla teatterirakenteilla, ja sitä käytetään erilaisissa teatteri- ja musiikkiesityksissä, kuten antiikin aikaisten tragedioiden uudelleenesityksissä. Vuodesta 1992 teatteri on osa Unescon maailmanperintökohdetta nimeltä Sámoksen Pythagóreio ja Heraion. == Lähteet == == Aiheesta muualla == Luokka:Antiikin Kreikan teatterit Luokka:Arkeologiset kohteet Kreikassa Luokka:Sámoksen Pythagóreio ja Heraion
Carl von Heideken

Carl Gustaf von Heideken (13. huhtikuuta 1856 Pori – 13. tammikuuta 1914 Turku) oli suomalainen lääkäri ja Turussa 1890–1995 toimineen Heidekenin synnytyslaitoksen perustaja. Von Heidekenin vanhemmat olivat arkkitehti Carl Johan Fredrik von Heideken ja Gustava Sofia Järnefelt. Hän pääsi ylioppilaaksi Turun ruotsalaisesta lyseosta 1875 ja hän valmistui Helsingin yliopistosta filosofian kandidaatiksi 1880, filosofian maisteriksi 1882, lääketieteen kandidaatiksi 1882, lääketieteen lisensiaatiksi 1887 ja lääketieteen ja kirurgian tohtoriksi 1889. Von Heidekenin tohtorinväitöskirja Om ålderns inflytande på hafvandeskap, förlossning och barnsäng hos förstfödersko tarkasteli ensisynnyttäjien iän vaikutusta raskauteen, synnytykseen ja lapsivuodeaikaan.Perhetalo Heideken : Carl Gustaf von Heideken Von Heideken toimi yksityislääkärinä Turussa vuodesta 1887 alkaen. Vuonna 1890 hän avasi Turussa 15-paikkaisen synnytyslaitoksen. Synnytyslaitoksen puinen päärakennus tuhoutui tulipalossa lokakuussa 1898 mutta von Heideken rakennutti tilalle uuden suuremman 29-paikkaisen kivisen sairaalarakennuksen joka valmistui vuonna 1900. Von Heidekenin kuoltua vuonna 1914 hänen leskensä myi synnytyslaitoksen Turun kaupungille ja synnytyslaitos toimi kunnallisena aina vuoteen 1995 saakka jolloin synnytykset siirrettiin TYKS:iin. Nykyisin entisen synnytyslaitoksen talossa toimii Perhetalo Heideken. Von Heideken oli myös Turun kaupunginvaltuuston jäsenenä ja puheenjohtajana useiden vuosien ajan.Perhetalo Heideken : Heidekenenin synnytyslaitos avataan Visitturku : Heideken Von Heideken oli naimisissa vuodesta 1887 Ida Rosenlewin kanssa. == Lähteet == Luokka:Suomalaiset lääkärit Luokka:Vuonna 1856 syntyneet Luokka:Vuonna 1914 kuolleet
Valtakunnansuunnittelutoimisto

Valtakunnansuunnittelutoimisto oli vuosina 1956–1973 Suomessa toiminut toimisto, joka oli valtioneuvoston kanslian alainen. Se teki koko maata koskevaa aluepoliittista suunnittelua. Vuonna 1973 toimiston tilalle perustettiin valtioneuvoston kanslian suunnittelutoimisto, joka vuonna 1984 siirrettiin sisäministeriöön aluepoliittiseksi osastoksi.Facta 2001, WSOY 1985, 12. osa, palsta 637 Toimistolla oli julkaisusarja Valtakunnansuunnittelutoimiston julkaisusarja, johon kuului kaksi sarjaa, A-sarja vuosina 1959–1970 ja B-sarja vuodesta 1964. A-sarja sisältää 24 julkaisua. Toimisto teki useita tutkimuksia sodanjälkeisten suurten ikäluokkien yhteiskunnalle aiheuttamista ongelmista ja esitti, mitkä tekijät vaikuttavat ongelman ratkaisuun, esimerkiksi julkaisun Nuorten koulunkäyntimahdollisuudet ja työmarkkinoille tulo vuosina 1955–1965 (Valtakunnansuunnittelutoimiston julkaisusarja A:12. Helsinki 1962).Koulutuksen niukkuudesta koulutuksen valintamyymälään, Tilastokeskus Valtakunnansuunnittelutoimisto piti toimintansa ajan yllä muun muassa toteuttamatta jäänyttä Lännentie-hanketta eli suunnitelmaa rakentaa maantie Turusta Ahvenanmaalle. == Lähteet == == Kirjallisuutta == *Paavilainen, Väinö (1968): Valtakunnansuunnittelutoimisto vuosina 1956-1968. Valtakunnansuunnittelutoimiston julkaisusarja, A, 20. Luokka:Suomen entiset viranomaiset ja keskusvirastot
Stephen Hales

Stephen Hales (17. syyskuuta 1677, Bekesbourne – 4. tammikuuta 1761, Teddington) oli englantilainen kasvitieteilijä, pneumaattinen kemisti ja fysiologi. Hän kehitti muun muassa hengityskoneen varhaisen muodon. ==Elämä== Stephen Hales syntyi 17. syyskuuta 1677 Bekesbournen kylässä Kentin kreivikunnassa. Vuonna 1697 Hales aloitti teologian opinnot Cambridgen Corpus Christi Collegessa. Vuonna 1703 hän suoritti tutkinnon taiteessa. Hän kiinnostui myös astronomiasta, fysiikasta, kemiasta ja biologiasta. Vuonna 1708 hänet valittiin ministeriksi Teddingtoniin. Hän toimi virassa kuolemaansa saakka. 1711 Hales aloitti tutkimaan verenpainetta. Hän oli ensimmäinen ihminen, joka mittasi verenpaineen. Hän tutki muutenkin verenkiertoelimistöä: Hales määritti erikokoisten eläimien sykkeet, sydämen pumppauskapasiteetin. Hän tutki myös lämpötilan ja joidenkin lääkkeiden vaikutusta verenkiertoon. Vuonna 1718 hänet valittiin Royal Societyyn, jossa hän innostui tutkimaan kasveja. Hän tutki erityisesti mahlaa, jolla ajateltiin olevan sama merkitys kasveille kuin verellä ihmisille. Hän huomasi, että kasvit saavat osan ravinnostaan ilmasta. Tämä innoitti Halesia kehittämään erilaisia keräimiä kaasuille sekä mittareita. Vuonna 1719 hän avioitui Mary Newcen kanssa. Mary kuoli kaksi vuotta myöhemmin. Vuonna 1727 hän julkaisi kirjan Vegetable Staticks, jossa hän kertoi löydöistään. Myöhemmin hän julkaisi kirjan Haemastatics, joka keskittyi työhön verenkierron kanssa. Vuonna 1739 Hales sai Copley-mitalin. Hän kuoli 4. tammikuuta vuonna 1761 Teddingtonissa. Hales kehitti hengityskoneen varhaisen muodon. Hän tutki myös puhtaan veden tislausta merivedestä ja lihan säilöntää. Häntä pidetään pneumaattisen kemian eli kaasukemian kehittäjänä. Hän oli mukana kehittämässä kokeita, joilla mitattiin poistuneen kaasun määrää, kun ainetta kuumennettiin.* ==Lähteet== == Aiheesta muualla == Luokka:Brittiläiset kemistit Luokka:Brittiläiset kasvitieteilijät Luokka:Fysiologit Luokka:Copley-mitalin saajat Luokka:Ranskan tiedeakatemian jäsenet Luokka:Vuonna 1677 syntyneet Luokka:Vuonna 1761 kuolleet
Arvi Nummi

Arvi Pakarinen, kirjailijanimi Arvi Nummi (1895 – 1925) oli suomalaissyntyinen Neuvosto-Karjalaan siirtynyt kirjailija. Polvijärven Martovaarassa syntynyt Pakarinen oli mukana työväenliikkeessä ja hän osallistui punaisten puolella Suomen sisällissotaan. Sodan jälkeen Pakarinen siirtyi Neuvosto-Karjalaan jossa hän toimi kirjallisissa ja opetustehtävissä. Pakarinen oli Uhtuan Työläis-Talonpoikais-opiston johtajana ja hän oli mukana perustamassa 1922 Karjalan kommuuni-lehden yhteyteen ensimmäistä suomenkielistä kirjallisuuskerhoa. Tämä kerho julkaisi suomenkielistä aikakauslehteä Nuori raataja. Pakarinen kirjoitti muun muassa kertomukset Perämies Iivanan matka Uhtualle, Kemiä alas ja Kiimasjärveltä Repolaan. Petroskoin yliopisto : Kulttuurisivuja Karjalasta : Karjalan kansallinen kirjallisuus : Kirjallisuuskerhot ja -julkaisut 1920-30-luvulla == Lähteet == Luokka:Venäjän suomenkieliset kirjailijat Luokka:Suomen sisällissodan punaiset Luokka:Neuvostoliitonsuomalaiset henkilöt Luokka:Vuonna 1895 syntyneet Luokka:Vuonna 1925 kuolleet
Rhydaman

Rhydaman () on pikkukaupunki Etelä-Walesissa Carmarthenshiren kreivikunnassa vahvasti kymrinkielisellä alueella. Kymrin puhujien suhteellinen osuus väestöstä on kuitenkin ollut laskussa, sillä vuonna 2001 kieltä puhui 75,9% kaupungin asukkaista, mutta vuonna 2011 puhujia oli enää 51,5%. == Kuvia == Tiedosto:Quay Street, Ammanford (Recreated) - geograph.org.uk - 299161.jpg|Quay Street -kävelykatu. Tiedosto:Ammanford, Quay Street.jpg|Quay Street -kävelykatu. Tiedosto:Ammanford station - geograph.org.uk - 1740384.jpg|Rhydamanin rautatieasema. Tiedosto:Ammanford railway station - geograph.org.uk - 4345208.jpg|Rhydamanin rautatieasema. Vuonna 1925 Rhydamanissa oli hiilikaivostyöläisten lakko, joka kärjistyi väkivaltaisuuksiin poliisin kanssa. Lakon taustalla oli se, että sodan hävinnyt Saksa joutui toimittamaan sotakorvauksina hiiltä voittajavaltioille, minkä vuoksi hiilen vienti oli laskenut 12 kuukauden aikana 20 miljoonaa tonnia. Kun lakko sitten päättyi väkivaltaisuuksiin poliisin voitoksi, lakkoon osallistuneita kaivosmiehiä oli syytteessä 200, joista 58 tuomittiin 18-24 kuukauden vankeusrangaistuksiin. Kaivos lopetettiin myöhemmin. == Lähteet == == Aiheesta muualla == Luokka:Carmarthenshire Luokka:Walesin kunnat
Risto Bogdanov

Risto Bogdanov (1900 Vuonninen – 1931 Leningrad) oli vienankarjalainen kirjailija ja kansanperinteen kerääjä. Bogdanovin isä Harittana Bogdanov siirtyi Venäjän sisällissodan aikana Suomeen vaimonsa ja perheen kahden nuorimman pojan Asjon ja Vasselein kanssa. Risto Bogdanov ja hänen vanhempi veljensä Miihkali (Miina) olivat ennen Venäjän vallankumousta työssä renkeinä sekä työmiehinä Muurmannin radan rakennustyömaalla. Risto kävi koulua kotikylässään, ja sen jälkeen hän kävi Petroskoin opettajaseminaaria. Palattuaan Petroskoista hän perusti sissiosaston, johon kuului miehiä Vuonnisen kylästä ja muista Vienan Karjalan rajakylistä. Tämä osasto taisteli Suomen puolelta tulleita vapaaehtoisretkikuntia, muun muassa Malmin retkikuntaa, vastaan. Sotatoimien päätyttyä Bogdanov oli mukana perustamassa vuonna 1922 Karjalan kommuuni-lehden yhteyteen ensimmäistä suomenkielistä kirjallisuuskerhoa. Tämä kerho julkaisi suomenkielistä aikakauslehteä Nuori raataja. Hän lähti sitten opiskelemaan Moskovaan Idän Työtätekevien Kommunistiseen Yliopistoon ja palasi Neuvosto-Karjalaan vuonna 1924. Bogdanov kiersi karjalaiskylissä ja keräsi kansanrunoja, arvoituksia ja muuta kansanperinnettä. Hän järjesti myös kokouksia ja toimi puolueen puhujana. Lisäksi Bogdanov kirjoitti Karjalan kommuuni-lehteen ja Punakantele- aikakauslehteen. Darja Šahtarina : Runokylä Vuonninen, Punalippu 1-2/1987Petroskoin yliopisto : Kulttuurisivuja Karjalasta : Karjalan kansallinen kirjallisuus : Kirjallisuuskerhot ja -julkaisut 1920-30-luvulla == Lähteet == Luokka:Venäjän suomenkieliset kirjailijat Luokka:Vuonna 1900 syntyneet Luokka:Vuonna 1931 kuolleet
Hirvijärvi (Ylöjärvi, Hirvilahti)

Hirvijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Hirvijärvi on osa Kyrösjärven lähialuetta. == Maantietoa == Järvi on kilometrin pitkä, 300 metriä leveä ja sen pinta-ala on 20 hehtaaria. Siihen laske neljä ojaa, joista yksi tuo vettä peltoalueelta. Se on valuma-alueensa ainoa järvi. Järven laskuoja lähtee järven luoteisrannasta, virtaa 1,1 kilometriä pohjoiseen ja laskee Kyrösjärven Viljakkalanselän Parvilahteen. Valuma-alueen pinta-ala 2,2 km, joka on järven tilavuuten nähden pieni ja veden laskennallinen viipymä järvessä onkin 171 vuorokautta. Rantaviivaa on 2,6 kilometriä ja se on pääosin metsämaata ja vähän peltomaata. Järven lähellä pelloilla on kaksi maatilaa, mutta rannoilla on luusuan lähellä vain kaksi vapaa-ajan asuntoa. Järvelle pääsee vain kärrypolkuja tai talon teitä pitkin, jotka lähtevät yhdystieltä 2771 tai 2773. == Vedenlaatu == Järven vedenlaatua on tutkittu alkutalvella vuonna 1990. Vesi on lievästi ruskean väristä ja siinä on runsaasti humusta. Veden happamuustason on maatalousvaltaiselle alueella olevalle järvelle normaali ja järven puskurikyky happamoitumista vastaan hyvä. Tavella 1990 järven ravinnetaso oli rehevien järvien tasolla. Fosforin pitoisuudet saavuttivat rehevien järvien pitoisuuden alarajan, mutta typpipitoisuudet ylittivät järvien luonnollisen tason 1,5-kertaisesti. Koska kesäisin ravinnepitoisuudet kasvavat hieman, on järven ravinnepitoisuudet todennäköisesti selvemmin reheville järville ominainen. Järven happitilanne oli talvella 1990 varsin hyvä. Pintavesissä happipitoisuus normaalilla tasolla, vaikka hapen kylläisyys olikin laskenut johtuen humuksen kuluttavasta vaikutuksesta. Alusvedessä pohjan lähellä happipitoisuus oli laskenut arvoon 4,4 mg/l, mitä voidaan pitää hyvänä arvona. Lopputalvesta arvot vielä alenivat, mutta kokonaisuudessaan ne ovat todennäköisesti jääneet hyviksi. Kesän tilanteesta ei ole tehty tutkimuksia. Hirvijärvi soveltuu virkistyskäyttöön melko hyvin. == Historiaa == Vuoden 1799 isojakokartassa järvellä oli sama nimi kuin nykyään. Järven laskujoki lähti samasta kohdasta kuin nykyään, mutta se päättyi metsään suolle ennen laskemistaan Hirvilahteen. Kyseinen suo oli tuolloin niittyä. Myös järven rannoille oli avattu kaksi pientä niittyä. == Lähteet == Luokka:Kyrösjärven lähialue Luokka:Viljakkalan järvet
Harry Vanda

Harry Vanda (s. 22. maaliskuuta 1946) on alankomaalaissyntyinen australialainen muusikko, lauluntekijä ja tuottaja, joka tunnetaan parhaiten The Easybeats -yhtyeen kitaristina. Tuottajana hän on työskennellyt erityisesti toisen Easybeats-jäsenen, George Youngin, kanssa. He ovat tuottaneet muun muassa lukuisia AC/DC-albumeja, erityisesti sen uran alkuvaiheessa 1970-luvulla. Luokka:Australialaiset kitaristit Luokka:Australialaiset musiikkituottajat Luokka:Vuonna 1946 syntyneet Luokka:Elävät henkilöt
Jaakko Heickell

Jaakko (Jakob) Heickell (16. toukokuuta 1779 – 1840) oli suomalainen kruununvouti ja suomen kielellä kirjoittanut runoilija. Heickellin vanhemmat olivat raahelainen luotsivanhin, kirvesmies Anders (Antti) Juhonpoika Heikkinen eli Heikkilä (1739–1809) ja Anna Lack eli Lacken (1737–1809). Sukunimi Heickell lienee otettu käyttöön vuoden 1800 tienoilla. Jaakko Heickell toimi kruununvoutina Torniossa ja hän kirjoitti suomenkielisiä runoja Oulun Viikko-Sanomiin. Heickellin poika käräjäkirjuri Jacob Fredrik Heickell (1808–1847) ja tytär Eva Charlotta Heickell (1820–1896) kirjoittivat ruotsinkielisiä runoja. Eva Charlotta Heickell piti ns. mamsellien koulua Raahessa 1860-luvulla ja hän perusti myös Raahen ensimmäisen kirjakaupan. Heikki Impivaara : Heickell-suvun alkuperästä, Genos 2(1931), s. 32-33 == Lähteet == Luokka:Suomalaiset runoilijat Luokka:Vuonna 1779 syntyneet Luokka:Vuonna 1840 kuolleet
Stephen Sinclair

Stephen Sinclair (s. 1956) on uusiseelantilainen näytelmäkirjailija sekä elokuvakäsikirjoittaja ja -ohjaaja. Sinclair syntyi Aucklandissa vuonna 1956. Hänen isänsä oli historioitsija ja runoilija Keith Sinclair. Hän opiskeli Aucklandin ja Victorian yliopistoissa ja suoritti B.A.-tutkinnon maoreihin keskittyneestä kulttuurintutkimuksesta vuonna 1979. Valmistuttuaan Sinclair työskenteli kaksi vuotta tutkijana yliopistossa ja sen jälkeen maorinkielisten käsikirjoitusten kääntäjänä Uuden-Seelannin arkistossa. Sinclairin näytelmistä tunnetuin on hänen yhdessä Anthony McCartenin kanssa kirjoittamansa vuoden 1987 yleisömenestys Ladies’ Night, joka kertoo ryhmästä strippareiksi ryhtyviä työttömiä miehiä. Sinclair ja McCarten yrittivät haastaa kymmenen vuotta myöhemmin julkaistun brittiläisen Housut pois! -elokuvan tekijät oikeuteen plagioinnista, mutta kiista sovittiin lopulta oikeuden ulkopuolella. Sinclair oli käsikirjoittamassa Peter Jacksonin elokuvia Meet the Feebles (1989) ja Aivokuollut (1992) yhdessä Jacksonin ja Fran Walshin kanssa. Aivokuollut perustuu hänen tarinaideaansa. Sinclair osallistui myös Taru sormusten herrasta -elokuvien käsikirjoittamisen varhaisvaiheisiin 1990-luvun lopulla; hän jätti projektin melko aikaisin, mutta ehti tuoda käsikirjoitustiimiin silloisen seurustelukumppaninsa Philippa Boyensin. Sinclairin panos käsikirjoittamiseen tunnustettiin krediitillä trilogian toisessa elokuvassa Taru sormusten herrasta: Kaksi tornia (2002). Sinclair on kirjoittanut myös runoja ja lastenkirjoja. Ensimmäinen Sinclairin ohjaama täyspitkä elokuva on vuonna 2010 ensi-iltansa saanut Russian Snark. == Lähteet == == Aiheesta muualla == * * Luokka:Näytelmäkirjailijat Luokka:Uusiseelantilaiset elokuvakäsikirjoittajat Luokka:Uusiseelantilaiset elokuvaohjaajat Luokka:Vuonna 1956 syntyneet Luokka:Elävät henkilöt
Penaty

Penaty () oli Karjalan kannaksella Kuokkalassa (nyk. Repino) sijainnut huvila, jossa taiteilija Ilja Repin asui ja työskenteli 30 vuoden ajan 1900-luvun alkuvuosikymmeninä. Alkuperäinen rakennus tuhoutui jatkosodan aikana, mutta se rakennettiin uudelleen museoksi 1960-luvulla. == Historia == Ilja Repin osti Terijoen huvilayhdyskunnassa sijainneen pienen huvilan vuonna 1899 puolisonsa Natalia Nordmanin nimiin. He antoivat sille nimeksi "Penaty" muinaisten roomalaisten palvomien kotijumalien penaattien mukaan. Repin ja Nordman pitivät huvilaa aluksi muutaman vuoden kesäasuntona, kunnes he heinäkuussa 1903 muuttivat Kuokkalaan vakituisesti. Penaty oli aluksi vain pieni mökki, jota alettiin laajentaa perheen vaatimusten mukaisesti. Ensimmäisenä valmistuivat kuisti ja työhuone, ja vuonna 1906 huvila korotettiin kaksikerroksiseksi. Yläkertaan tuli kaksi eri ilmansuuntiin päin avautunutta ateljeeta eli ns. kesä- ja talviateljeet. Luonnonvalon saamiseksi rakennukseen tehtiin tornimaiset lasikatot. Samaan aikaan kunnostettiin myös huvilan pihaa, jonne valmistui muun muassa lampi ja "Homeroksen toriksi" nimetty aukio paviljonkeineen. Pihapiirissä oli myös toinen rakennus, jossa asui Ilja Repinin poika Juri Repin perheineen. Suomen itsenäistyttyä joulukuussa 1917 Repin jäi edelleen asumaan Kuokkalaan. Suomen ja Neuvosto-Venäjän rajan sulkeuduttua Repinin suhde venäläiseen kulttuuriväkeen katkesi joksikin aikaan, mutta sen sijaan hän ystävystyi suomalaisten taiteilijoiden kanssa, joita Kuokkalassa usein vierailikin. Repin kuoli huvilassaan 86-vuotiaana syyskuussa 1930, ja hänet haudattiin Penatyn puutarhaan. Repinin vaatimatonta hautaa koristavat kukkaistutukset ja puinen ortodoksinen risti. Repinin kuoleman jälkeen taloon jäi asumaan hänen vanhin tyttärensä Vera. Talvisodan päätyttyä huvila annettiin Pietarin taideakatemian haltuun, joka kesäkuussa 1940 perusti rakennukseen museon. Jatkosodan sytyttyä kesällä 1941 Penatyn irtaimisto evakuoitiin Leningradiin, ja myöhemmin sodan aikana koko huvila tuhoutui. Sodan jälkeen huvila päätettiin rakentaa kokonaan uudelleen, ja lopulta huvila avattiin yleisölle vuonna 1962. Osa Penatyn huoneista on sisustettu vanhojen valokuvien perusteella alkuperäiseen asuunsa, ja nähtävillä on runsaasti Repinille kuulunutta esineistöä sekä hänen töitään ja niiden luonnoksia. == Lähteet == == Aiheesta muualla == Luokka:Pietarin museot Luokka:Venäjän taidemuseot Luokka:Kotimuseot Luokka:Terijoki Luokka:Suomen entiset rakennukset ja rakennelmat Luokka:Uudelleenrakennetut rakennukset ja rakennelmat
Hit

Hit (, myös muodossa Heet) on historiallinen kaupunki Länsi-Irakin Anbarin maakunnassa, Eufratjoen oikeanpuolisella eli lounaisella rannalla. Maakuntakeskus Ramadi sijaitsee kaupungista linnuntietä 49 kilometriä ja pääkaupunki Bagdad 150 kilometriä itäkaakkoon. Jo muinaisen Mesopotamian aikaan Hit tunnettiin arvostetuista bitumilähteistään. Hit on Anbarin maakunnan Hitin piirikunnan hallintokeskus. Tammikuussa 2014 julkaistussa YK:n Irakin analyysiyksikön katsauksessa Hitin piirikunnassa arvioitiin asuvan 9 prosenttia koko maakunnan väestöstä (1,482 milj. as.) eli noin 130 000 ihmistä. Lokakuussa 2014 ääri-islamistisen Isisin taistelijat ottivat Hitin piirikunnan hallintaansa. Valtauksessa käytettiin hyväksi itsemurhapommituksia. Väkivaltaisuuksien johdosta 180 000 Hitin kaupungin ja lähiseudun asukasta sekä sinne turvaan hakeutunutta pakolaista pakeni seudulta itään, Ramadin kaupunkia kohti. Marraskuussa 2014 terrorijärjestön kerrottiin vanginneen ja todennäköisesti surmanneen kymmeniä miehiä ja lapsia, jotka kuuluivat paikalliseen Albu Nimr -sunniheimoon. Edellispäivinä Isisin kerrottiin surmanneen julkisin joukkoteloituksin jo satoja saman, terrorijärjestöä kohtaan vastarintaa tehneen heimon jäseniä. Keväällä 2015 uutisoitiin Isisiä vastaan käytävän taistelun voimistumisesta Hitin piirikunnassa. Terroristijärjestön kerrottiin estäneen kaupungin asukkaita, erityisesti naisia ja lapsia, pakenemasta kaupungista sekä käyttäneen heitä ihmiskilpinä. Myös Yhdysvaltain johtamien Nato-maiden liittouma on tehnyt monia ilmaiskuja seudulle. == Lähteet == ==Aiheesta muualla== *ISIL captures Anbar province town in Iraq, kills 19 police (13.12.2014) (aljazeera.com/) Luokka:Irakin kaupungit Luokka:Al-Anbar